cyanic-selkie/wikianc huggingface dataset:
Δημοσιογραφικός Οργανισμός Λαμπράκη
Οικονομικά προβλήματα
Ο ΔΟΛ ξεκίνησε να αντιμετωπίζει εκ νέου οικονομικά προβλήματα από το 2014, ενώ το 2016, οι τράπεζες δέσμευσαν τους λογαριασμούς για αποπληρωμή δανείων του Ομίλου, με αποτέλεσμα οι εργαζόμενοι να κατέβουν σε απεργία, και για λίγες μέρες να σταματήσει η κυκλοφορία των εφημερίδων «Τα Νέα» και «Το Βήμα» (τελικά οι εφημερίδες συνέχισαν την κυκλοφορία τους). Στις 7 Φεβρουαρίου 2017 το δικαστήριο απέρριψε αίτημα των εργαζομένων για να ανοίξουν οι σφραγισμένοι από τις τράπεζες λογαριασμοί ώστε να γίνουν οι πληρωμές. Παρ' όλα αυτά οι εφημερίδες του Οργανισμού («Τα Νέα» και «Το Βήμα») καθώς και όλα τα περιοδικά του, εξακολούθησαν να εκδίδονται και να κυκλοφορούν κανονικά (μάλιστα, «Τα Νέα» παραμένουν σταθερά η πρώτη σε κυκλοφορία εφημερίδα πανελλαδικά).
Στις 9 Απριλίου 2017, ο Σταύρος Ψυχάρης ανακοίνωσε την αποχώρησή του από τον οργανισμό λόγω των οικονομικών προβλημάτων του ομίλου. Μετά από ένα μήνα, τρεις εβδομάδες και μία ημέρα (31 Μαΐου) διεξήχθη διαγωνισμός για την πώληση του ΔΟΛ. Ενδιαφέρον έδειξαν μεταξύ άλλων οι επιχειρηματίες Βαγγέλης Μαρινάκης και Ιβάν Σαββίδης, καθώς και μια κυπριακή εταιρεία συμφερόντων Δημήτρη Μελισσανίδη. Νέος ιδιοκτήτης αναδείχθηκε ο Βαγγέλης Μαρινάκης, καταβάλλοντας το ποσό των 22,8 εκατομμυρίων ευρώ. Ο ίδιος υποσχέθηκε το ξεκίνημα μιας νέας εποχής επιτυχιών για τον Οργανισμό.
Ωστόσο, με απόφαση του Πολυμελούς Πρωτοδικείου Αθηνών, στις 11 Ιουλίου 2019, η Δημοσιογραφικός Οργανισμός Λαμπράκη Α.Ε. κηρύχθηκε σε κατάσταση πτώχευσης, λόγω υπέρογκων οφειλών της που ανέρχονται περίπου στα 265 εκατομμύρια ευρώ τα οποία δεν καλύπτονται από το ποσό που κατέθεσε ο Βαγγέλης Μαρινάκης μέσω της Alter Ego Επιχείρηση Μέσων Μαζικής Ενημέρωσης Α.Ε. για την αγορά του ΔΟΛ.
4π Ειδικές Εκδόσεις
Ο πρώην μεγαλομέτοχος της ΔΟΛ και διευθύνων σύμβουλος της 4π Θεόδωρος Σπίνουλας είχε προηγουμένως κάνει συμφωνία με τον ΔΟΛ το 2008 για υπενοικίαση των τίτλων RAM, RamKid, HiTECH και National Geographic, για να τους εκδώσει εκείνος μαζί με άλλα έντυπα. Η σταδιακή εξασθένηση περί πωλήσεων των περιοδικών αυτών και η έκδοση νέων χωρίς ιδιαίτερη απήχηση, και η κατά συνέπεια έλλειψη ρευστότητας και αδυναμία τραπεζικού δανεισμού, έπαιξαν καταλυτικό ρόλο στο κλείσιμο της εταιρείας, τον Νοέμβριο του 2012, με μέρος της (εργαζόμενοι και δικαιώματα του Geographic) να απορροφάται από την Σελένα Εκδοτική (όπου ο Σπίνουλας εργαζόταν ως σύμβουλος). Τέσσερα έτη μετά, κήρυξε πτώχευση. Βιβλία υπό τους τίτλους National Geographic και RamKid (πλέον αναμορφωμένος ως RadKid) κυκλοφορούν πλέον από την μονοπρόσωπη ιδιωτική κεφαλαιουχική εταιρεία εκδόσεων και παραγωγών RadNet.
Εξωτερικοί σύνδεσμοι
Κατηγορία:Ελληνικές επιχειρήσεις
Οικογένεια Χόλλαντ
Άνοδος της Οικογένειας
thumb|right|200px|Ο θυρεός της Οικογένειας Χόλλαντ
Ο πρώτος καταγεγραμμένος ευγενής από την Οικογένεια ήταν ο Σερ Ρόμπερτ του Απχόλλαντ, που πήρε το όνομα του από την πόλη καταγωγής του. Ο γιος του Ρόμπερτ ντε Χόλλαντ, 1ος βαρόνος του Χόλλαντ γεννημένος το 1283 ήταν ο αγαπημένος ευγενής του Τόμας, 2ου κόμη του Λάνκαστερ. Πολέμησε στο πλευρό του Τόμας στην επανάσταση εναντίον του Πιρς Γκάβεστον· ακολούθησε σκληρός εμφύλιος και αμέτρητες εξεγέρσεις. Ο Ρόμπερτ ντε Χόλλαντ είχε έντονη συμμετοχή και πήρε μεγάλες διακρίσεις: έγινε μέλος του Κοινοβουλίου και της Βουλής των Λόρδων. Πολέμησε στη μάχη του Μπόρουγκμπριτζ στο πλευρό των Λάνκαστερ (1322) και φυλακίστηκε για σύντομο χρόνο· συνέχισε να αγωνίζεται μέχρι την εποχή που η Ισαβέλλα της Γαλλίας έκανε απόβαση στην Αγγλία. Ο Ερρίκος, 3ος κόμης του Λάνκαστερ ύστερα από διακήρυξη, που κατηγορούσε τον Ρόμπερτ σαν προδότη (1328), τον συνέλαβε και τον αποκεφάλισε. Οι γιοι του Τόμας Χόλλαντ, 1ος κόμης του Κεντ και Όθων Χόλλαντ έσωσαν τον θρύλο του.
Ο Τόμας Χόλλαντ, 1ος κόμης του Κεντ και ο αδελφός του Όθων είχαν έντονη συμμετοχή στον Εκατονταετή Πόλεμο στο πλευρό των Άγγλων· πολέμησαν σκληρά σαν στρατηγοί με αποκορύφωμα την συμμετοχή τους στην άλωση της Καέν και τη μάχη του Κρεσί. Τα δύο αδέλφια επέστρεψαν στην Αγγλία και έγιναν μέλη του Τάγματος της Περικνημίδας, την ψηλότερη τιμή για έναν ιππότη. Ο Όθων πέθανε άτεκνος, ενώ τον Τόμας διαδέχθηκε σαν Κόμης του Κεντ ο γιος του Τόμας Χόλλαντ, 2ος κόμης του Κεντ. Ο Τόμας Χόλλαντ, 2ος κόμης του Κεντ ήταν σκληρός στρατιωτικός ηγέτης όπως ο πατέρας του· συμμετείχε σε πολλές μάχες, όπως την μάχη της Ναζέρα, υπό τις εντολές του θετού του πατέρα Εδουάρδου του μαύρου πρίγκιπα. Η σύζυγός του Λαίδη Αλίκη ΦιτςΆλαν ήταν συγγενείς του μαύρου πρίγκιπα. Ο Τόμας 2ος κόμης έγινε -όπως ο πατέρας του- μέλος του Τάγματος της Περικνημίδας. Απέκτησε πολλά παιδιά και μέσω των παιδιών του έγινε γενάρχης πολλών ευγενών, που διακρίθηκαν, όταν ξεκίνησε ο Πόλεμος των Ρόδων.
Βάκος Ροδόπης
Ο Βάκος είναι πεδινό χωριό της Θράκης στην Περιφερειακή Ενότητα Ροδόπης και από το 1978 είναι χαρακτηρισμένος παραδοσιακός οικισμός.
Γεωγραφία - Ιστορία
Ο Βάκος βρίσκεται στην πεδιάδα της Κομοτηνής με υψόμετρο 30 μέτρα, σε απόσταση 17 χλμ. Δ.-ΒΔ. από τις Σάπες (έδρα του δήμου) και 14 χλμ. Α.-ΝΑ. από την Κομοτηνή. Το χωριό χωρίζεται σε δύο συνοικισμούς (βορειοανατολικό που είναι δίπλα στα Αρχοντικά και νότια της ΕΟ Κομοτηνής - Αλεξανδρούπολης και νοτιοδυτικό που είναι ανατολικά της Βιομηχανικής Περιοχής Κομοτηνής) στους οποίους έχουν μεταναστεύσει αρκετοί Πομάκοι από τα χωριά Σμιγάδα, Μυρτίσκη, Οργάνη, Άνω Βυρσίνη, Κέχρος, Εσοχή κ.α. Οι περισσότεροι από τους κατοίκους μεταναστεύουν στο εξωτερικό (Γερμανία, Ολλανδία) για δουλειά στα ναυπηγεία και στα θερμοκήπια ενώ οι υπόλοιποι ασχολούνται με τη γεωργία (καλλιεργούν καπνά, βαμβάκι και μπάμιες). Η παλιά του ονομασία, από την περίοδο της τουρκοκρατίας, είναι Βακούφ και επίσημα αναφέρονται ως Βάκος, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αμαράντων. Σύμφωνα με το Πρόγραμμα «Καλλικράτης» μαζί με τα Αμάραντα, το Ίσαλο, την Καλλιθέα και το Πάμφορο αποτελούν την τοπική κοινότητα Αμαράντων που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 432 κατοίκους.
Λεοπόλδος Γ΄ του Άνχαλτ-Ντέσαου
Ο Λεοπόλδος Γ΄, γερμ. Luitpold III (10 Αυγούστου 1740 - 9 Αυγούστου 1817) από τον Οίκο των Ασκάνια ήταν πρίγκιπας (1751-1807) και μετά δούκας (1807-1817) του Άνχαλτ-Ντέσαου.
Βιογραφία
Ήταν ο πρωτότοκος γιος του Λεοπόλδου Β΄, πρίγκιπα του Άνχαλτ-Ντέσαου και της Γκίζελα Αγνής των Ασκάνια, κόρης του Λεοπόλδου, πρίγκιπα του Άνχαλτ-Κέτεν.
Οικογένεια
Από μη νόμιμες σχέσεις είχε φυσικά τέκνα. Από την Ιωάννα-Ελεονόρα Χόφμαϊερ είχε:
Από την Ιωάννα-Μαγδαληνή-Λουίζα Γέγκερ:
Από τη Φρειδερίκη-Βιλελμίνη Σουλτς:
Παραπομπές
Κατηγορία:Οίκος των Ασκάνια
Σαχίκα Ερκιουμέν
Η Σαχίκα Ερκιουμέν (τουρκικά: Şahika Ercümen, 16 Ιανουαρίου 1985) είναι Τουρκάλα διαιτολόγος και κάτοχος παγκοσμίου ρεκόρ στην ελεύθερη κατάδυση. Γεννήθηκε στο Τσανάκκαλε, όπου τελείωσε τη δευτεροβάθμια εκπαίδευσή της, για την τριτοβάθμια της πήγε στην Άγκυρα, όπου πήρε το πτυχίο του διαιτολόγου στο Başkent University. Γρήγορα έδειξε ενδιαφέρον για τα υποθαλάσσια αθλήματα, με την πρώτη της ενασχόληση να είναι το suba diving και το υποθαλάσσια ράγκμπι. Σε μία περίοδο 12 ετών έχει ασχοληθεί με τον υποθαλάσσιο αθλητισμό, ενώ είναι μέλος τεσσάρων εθνικών ομάδων στην Τουρκία, αρχής γενομένης από το 2001. Τέσσερα είναι τα κυριότερα αθλήματα της το υποθαλάσσιο χόκεϊ, το υποθαλάσσιο ράγκμπι, το υποθαλάσσιο orienteering και η ελεύθερη κατάδυση.
Μερικά από τα επίτευγμα της είναι για παράδειγμα στις 11 Φεβρουαρίου του 2011, στη λίμνη της Αυστρίας, Weissensee, όταν κάλυψε 110 μέτρα απόσταση με το είδος της ελεύθερης κατάδυσης dynamic apnea κάτω από τον πάγο της λίμνης, μπαίνοντας κιόλας στο Βιβλίο Guinness και για του άνδρες και για τις γυναίκες. Προηγούμενο ρεκόρ για τις γυναίκες ήταν 70 μέτρα και για τους άνδρες 108. Στις 10 Νοεμβρίου του 2011 έκανε κι άλλο παγκόσμιο ρεκόρ, στην Μταχάμπ της Αιγύπτου, στην κατηγορία constant weight apnea, ρεκόρ που πλέον δεν κατέχει. Την ίδια μέρα έσπασε κι άλλο παγκόσμιο ρεκόρ, σε άλλη κατηγορία της ελεύθερης κατάδυσης, στην variable weight apnea, το οποίο, όπως και το προηγούμενο, αναγνωρίστηκε από την Confédération Mondiale des Activités Subaquatiques.
Στην ίδια κατηγορία, στην 1 Ιουνίου του 2013, στη λίμνη Βαν, σπάει το δικό της ρεκόρ κατά ένα μέτρο. Στις 23 Ιουλίου του 2014, στη λίμνη Κας, το επαναλαμβάνει και σπάει για τρίτη φορά το δικό της ρεκόρ, φτάνοντας τώρα στα 91 μέτρα. Ωστόσο, πλέον δεν το κατέχει το ρεκόρ αυτό, αφού έσπασε έναν χρόνο αργότερα. Στις 22 Οκτωβρίου του 2016, σημειώνει παγκόσμιο ρεκόρ και στην κατηγορία variable weight apnea. Στις 26 Οκτωβρίου του 2018, σημείωσε κι άλλο ένα παγκόσμιο ρεκόρ γυναικών σε κατάδυση γλυκού νερού, στη λίμνη Σάλντα, φτάνοντας τα 65 μέτρα, το προηγούμενο ρεκόρ ήταν στα 55 μέτρα.
Εξωτερικοί σύνδεσμοι
Κατηγορία:Δύτες Κατηγορία:Τούρκοι αθλητές
Άννα Πσιμπίλσκα
Η Άννα Πσιμπίλσκα (πολωνικά: Anna Przybylska) (26 Δεκεμβρίου 1978 – 5 Οκτωβρίου 2014) ήταν Πολωνή ηθοποιός και μοντέλο.
Κατατάχθηκε ψηλά μεταξύ των πιο όμορφων Πολωνών ηθοποιών και επιλέχθηκε, το 2004, να είναι η Πολωνή πρέσβειρα της μάρκας καλλυντικών ASTOR. Δύο χρόνια αργότερα έγινε ευρωπαϊκή πρέσβειρα της ASTOR.
Βιογραφία
Η Άννα Πσιμπίλσκα γεννήθηκε στην Γκντίνια.
Τον Ιούνιο του 2000, μετά από μόλις 9 μήνες σχέσης, παντρεύτηκε τον Ντομίνικ Ζίγκρα, έναν επιχειρηματία. Χώρισαν μετά από ένα χρόνο. Μετά το διαζύγιο, η Πσιμπίλσκα ξεκίνησε μια σχέση με τον ποδοσφαιριστή Γιαρόσουαφ Μπιένιουκ, με τον οποίο απέκτησε μια κόρη, την Ολίβια (γενν.18 Οκτωβρίου 2002) και δύο γιους: τον Σίμον (γενν. 13 Ιανουαρίου 2006) και τον Γιαν (γενν. 21 Μαρτίου 2011).
Στα τέλη Ιουλίου 2013, υποβλήθηκε σε χειρουργική επέμβαση αφαίρεσης όγκου στο πάγκρεας σε μια κλινική στο Γκντανσκ. Νοσηλεύτηκε και στην Ελβετία. Μετά από μάχη με τον καρκίνο του παγκρέατος για περίπου ένα χρόνο, πέθανε στις 5 Οκτωβρίου 2014 στο σπίτι της οικογένειάς της στη Γκντίνια. Στις 9 Οκτωβρίου 2014, κηδεύτηκε στον τάφο του πατέρα της, στο νεκροταφείο στην Ενορία του Αγίου Μιχαήλ του Αρχαγγέλου στη Γκντίνια.
Γκαγκίκ Α΄ της Αρμενίας
Ο Γκαγκίκ Α΄, Գագիկ Ա Gagik I, (άκμασε το διάστημα 989-1020) από τον Οίκο των Βαγρατιδών ήταν βασιλιάς της Αρμενίας, που βασίλευσε μεταξύ των ετών 989 και 1020. Υπό την ηγεσία του η Αρμενία των Βαγρατιδών έφτασε στο απόγειό της και «απόλαυσε την εμπειρία της αδιάσπαστης ειρήνης και ευημερίας».
Βιογραφία
αριστερά|μικρογραφία|220x220εσ|Επιγραφή του 11ου αι. που αναφέρει τον Γκαγκίκ Α΄. Στο [[Πάρπη|Παρπί, επαρχία Αραγκατσότν.]]
Είναι άγνωστο πότε γεννήθηκε ο Γκαγκίκ Α΄. Διαδέχθηκε τον αδελφό του Σμπατ Β΄ το 989. Ακολούθησε τα βήματα των προκατόχων του στην οικοδόμηση εκκλησιών και θρησκευτικών κτιρίων στην πρωτεύουσα Ανί. Χρησιμοποιώντας τις ευνοϊκές οικονομικές συνθήκες της Αρμενίας, ο Γκαγκίκ Α΄ αύξησε το μέγεθος τού στρατού σε 100.000 στρατιώτες. Στη συνέχεια συνένωσε διάφορες Αρμενικές επαρχίες στην Αρμενία των Βαγρατιδών, συμπεριλαμβανομένων των Βαγιότς Ντζορ, Καχέν, Ναχιτσεβάν και την πόλη της Ντβιν. Έκανε συμμαχίες με τον Γεώργιο της Ιβηρίας και τον Βαγράτιος Γ΄ της Γεωργίας, των οποίων οι στρατοί νίκησαν τον Μαμλάν εμίρη του Χορασάν το 998 στο χωριό Τσουμπ, βορειοανατολικά της λίμνης Βαν. Υπό τον Γκαγκίκ Α΄ το βασίλειο της Αρμενίας εκτεινόταν από το Σαμκόρ ως το Βαγκαρσακέρτ και από τον ποταμό Κύρο (Kura) ως το Aπαχουνίκ, κοντά στη λίμνη Βαν. Αναπτύχθηκε η οικονομία, ο πολιτισμός και το εξωτερικό εμπόριο της χώρας. Το Ανί, το Ντβιν και το Καρς άκμασαν. Στην επικράτειά του εντάχθηκαν το Βανατζόρ, το μεγαλύτερο μέρος του Aρτσάχ (Kαχέν) και δύο κύριες επαρχίες του Βασπουρακάν: οι Κογκοβίτ και Τσαγκότν.
Μετά το τέλος του, ο μεγαλύτερος γιος του Χοβάνες-Σμπατ στέφθηκε βασιλιάς, ενώ ο μικρότερος γιος του Ασότ Δ΄ επαναστάτησε εναντίον του Χοβάνες-Σμπατ και κήρυξε την ανεξαρτησία του στο βασίλειο του Λορί-Τζοραγκέτ.
Αρχαιολογικά ευρήματα
Ένα από τα κύρια έργα του Γκαγκίκ Α΄ ήταν η εκκλησία του Αγίου Γρηγορίου]] στο Ανί (1001–1010), με πρότυπο τον καθεδρικό του Zβαρτνότς. Κατά τη διάρκεια της ανασκαφής του Nικολάς Μαρρ στα ερείπια της πόλης το 1906 βρέθηκε ένα άγαλμα ύψους 2,26 μ. τού βασιλιά Γκαγκίκ Α΄, που κρατούσε ένα ομοίωμα της εκκλησίας του, σε θραύσματα. Έδειχνε τον Γκαγκίκ Α΄ με ένα τουρμπάνι στο κεφάλι, να φορά ένα χαλάτ, πράγμα που δείχνει ότι αναγνωρίστηκε από το χαλιφάτο των Αββασιδών. Το άγαλμα βρισκόταν αρχικά σε μία κόγχη, υψηλά στη βόρεια πρόσοψη της εκκλησίας. Χάθηκε υπό αβέβαιες συνθήκες στο τέλος του Α΄ Παγκοσμίου Πολέμου. Λίγες μόνο φωτογραφίες καταγράφουν την εικόνα του αγάλματος. Ένα σωζόμενο θραύσμα τού αγάλματος βρίσκεται τώρα στο αρχαιολογικό μουσείο του Ερζερούμ. Το πώς και το πότε ακριβώς έφτασε εκεί είναι άγνωστο. Σύμφωνα με το προσωπικό τού Μουσείου βρέθηκε κάπου στην περιοχή του Ερζερούμ και ο ευρέτης το έφερε στο μουσείο με αυτοκίνητο.
Βιβλιογραφικές αναφορές
Κατηγορία:Αρμένιοι του 11ου αιώνα Κατηγορία:Βαγρατίδες
Μαρία της Βυρτεμβέργης
H Μαρία (γερμ. Marie von Württemberg, 17 Σεπτεμβρίου 1799 - 24 Σεπτεμβρίου 1860) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε Δούκισσα της Σαξονίας-Κοβούργου & Γκότα.
Βιογραφία
Η Αντουανέττα Φρειδερίκη Αυγούστα Μαρία Άννα ήταν η μόνη κόρη του Αλεξάνδρου της Βυρτεμβέργης και της Αντουανέττας της Σαξονίας-Κοβούργου-Ζάαλφελντ.
Οικογένεια
Παντρεύτηκε το 1832 τον Ερνέστο Α΄ της Σαξονίας-Κοβούργου & Γκότα. Δεν απέκτησαν απογόνους.
Παραπομπές
Κατηγορία:Οίκος των Βέττιν Κατηγορία:Δούκισσες της Βυρτεμβέργης Κατηγορία:Πριγκίπισσες της Σαξονίας-Κόμπουργκ & Γκότα Κατηγορία:Γερμανίδες δούκισσες
Λεοπόλδος Δ΄ του Άνχαλτ
Ο Λεοπόλδος Δ΄ (γερμ. Luitpold IV, 1 Οκτωβρίου 1794 - 22 Μαΐου 1871) από τον Οίκο των Ασκάνια ήταν δούκας του Άνχαλτ-Ντεσάου (1817-63), Άνχαλτ-Κέτεν (1847-63), Άνχαλτ-Μπέρνμπουρκ (1863) και μετά την ενοποίησή τους, του Άνχαλτ (1863-71).
Βιογραφία
Ο Λεοπόλδος Φρειδερίκος ήταν ο πρωτότοκος γιος του Φρειδερίκου του Άνχαλτ-Ντεσάου και της Αμαλίας, κόρης του Φρειδερίκου Ε΄ της Έσσης-Χόμπουργκ.
Οικογένεια
Νυμφεύτηκε το 1818 τη Φρειδερίκη Βιλελμίνη των Χοεντσόλλερν, κόρη του Λουδοβίκου Καρόλου της Πρωσίας, και είχε τέκνα:
Αναφορές
Κατηγορία:Οίκος των Ασκάνια
Οικονομία της Σουηδίας
μικρογραφία|Ιστορική εξέλιξη του πραγματικού κατά κεφαλήν ΑΕΠ στη Σουηδία Η οικονομία της Σουηδίας είναι μια εξαιρετικά ανεπτυγμένη οικονομία με εξαγωγικό προσανατολισμό, υποβοηθούμενη από την ξυλεία, την υδροηλεκτρική ενέργεια και το σιδηρομετάλλευμα. Αυτά αποτελούν τη βάση πόρων μιας οικονομίας προσανατολισμένης στο εξωτερικό εμπόριο. Οι κύριες βιομηχανίες περιλαμβάνουν αυτοκίνητα οχήματα, τηλεπικοινωνίες, φαρμακευτικά προϊόντα, βιομηχανικές μηχανές, εξοπλισμό ακριβείας, χημικά προϊόντα, οικιακά είδη και συσκευές, δασοκομία, σίδηρο και χάλυβα. Παραδοσιακά, η Σουηδία βασιζόταν σε μια σύγχρονη αγροτική οικονομία που απασχολούσε πάνω από το ήμισυ του οικιακού εργατικού δυναμικού. Σήμερα η Σουηδία αναπτύσσει περαιτέρω βιομηχανίες όπως της μηχανικής, των ορυχείων, του χάλυβα και του χαρτοπολτού, οι οποίες είναι ανταγωνιστικές διεθνώς, όπως αποδεικνύεται από εταιρείες όπως είναι οι Ericsson, ASEA / ABB, SKF, Alfa Laval, AGA και Dyno Nobel.
Η Σουηδία είναι μια ανταγωνιστική ανοιχτή μικτή οικονομία. Η συντριπτική πλειοψηφία των σουηδικών επιχειρήσεων είναι ιδιωτικές και προσανατολισμένες στην αγορά. Υπάρχει επίσης ένα ισχυρό κράτος πρόνοιας, με τις δαπάνες του δημόσιου τομέα να αντιστοιχούν στα 3/5 του ΑΕΠ. Το 2014, το ποσοστό του εθνικού πλούτου που κατείχε η κυβέρνηση ήταν 24%.
Λόγω του ότι η Σουηδία ήταν μια από τις ουδέτερες δυνάμεις κατά τη διάρκεια του Β' Παγκοσμίου Πολέμου, δεν χρειάστηκε να ξαναχτίσει την οικονομική της βάση, το τραπεζικό της σύστημα και τη χώρα στο σύνολό της, όπως έκαναν πολλές άλλες ευρωπαϊκές χώρες. Η Σουηδία έχει επιτύχει υψηλό βιοτικό επίπεδο κάτω από ένα μικτό σύστημα καπιταλισμού υψηλής τεχνολογίας και εκτεταμένων επιδομάτων πρόνοιας. Η Σουηδία έχει τα δεύτερα υψηλότερα συνολικά φορολογικά έσοδα μετά τη Δανία, ως μερίδιο του εισοδήματος της χώρας. Ως το 2012, τα συνολικά φορολογικά έσοδα ήταν 44,2% του ΑΕΠ, από 48,3% το 2006.
Το 2014 το Εθνικό Ινστιτούτο Οικονομικών Ερευνών προέβλεψε αύξηση του ΑΕΠ κατά 1,8%, 3,1% και 3,4% το 2014, το 2015 και το 2016 αντίστοιχα. Μια σύγκριση των επερχόμενων ρυθμών οικονομικής ανάπτυξης των χωρών της Ευρωπαϊκής Ένωσης αποκάλυψε ότι οι χώρες της Βαλτικής, η Πολωνία και η Σλοβακία είναι οι μόνες χώρες που αναμένεται να διατηρήσουν συγκρίσιμους ή υψηλότερους ρυθμούς ανάπτυξης.
Ιστορία
Τον 19ο αιώνα η Σουηδία εξελίχθηκε από μια κυρίως αγροτική οικονομία στις απαρχές μιας βιομηχανοποιημένης, αστικοποιημένης χώρας. Η φτώχεια παρέμεινε ευρέως διαδεδομένη, ωθώντας μεγάλο μέρος της χώρας να μεταναστεύσει, κυρίως στις Ηνωμένες Πολιτείες. Οι οικονομικές μεταρρυθμίσεις και η δημιουργία ενός σύγχρονου οικονομικού συστήματος, οι τράπεζες και οι εταιρείες θεσπίστηκαν κατά το τελευταίο μισό του 19ου αιώνα. Εκείνη την περίοδο η Σουηδία ήταν κατά κάποιο τρόπο η «ηλεκτρική δύναμη» της Σκανδιναβικής περιοχής με μια ισχυρή διαδικασία εκβιομηχάνισης που ξεκίνησε τη δεκαετία του 1860. Επιπλέον, το σουηδικό κοινοβούλιο είχε εξελιχθεί σε ένα πολύ δραστήριο Κοινοβούλιο ήδη κατά την Εποχή της Ελευθερίας (1719–72) και αυτή η παράδοση συνεχίστηκε μέχρι τον 19ο αιώνα, θέτοντας τη βάση για τη μετάβαση στη σύγχρονη δημοκρατία στα τέλη του εν λόγω αιώνα. Εκτός από τα σχετικά υψηλά επίπεδα σχηματισμού ανθρώπινου κεφαλαίου, το αποτέλεσμα της Μεταρρύθμισης και των σχετικών κυβερνητικών πολιτικών, αυτές οι τοπικές δημοκρατικές παραδόσεις ήταν το άλλο πλεονέκτημα που κατέστησε δυνατή την «κάλυψη» των σκανδιναβικών χωρών, συμπεριλαμβανομένης της Σουηδίας, και αυτή η οικονομική άνοδος ήταν πιθανώς το πιο αξιοσημείωτο φαινόμενο στην περιοχή αυτή κατά τον δέκατο ένατο αιώνα.
Το 2009, η Σουηδία είχε το δέκατο υψηλότερο κατά κεφαλήν ΑΕΠ στον κόσμο σε ονομαστικούς όρους και βρισκόταν στη 14η θέση όσον αφορά την ισοτιμία αγοραστικής δύναμης.
Κρίση της δεκαετίας του 1990
Η Σουηδία είχε ένα οικονομικό μοντέλο στη μετά τον Β' Παγκόσμιο Πόλεμο εποχή που χαρακτηρίζεται από στενή συνεργασία μεταξύ της κυβέρνησης, των εργατικών συνδικάτων και των εταιρειών. Η σουηδική οικονομία έχει εκτεταμένες και καθολικές κοινωνικές παροχές που χρηματοδοτούνται από υψηλούς φόρους, κοντά στο 50% του ΑΕΠ. Στη δεκαετία του 1980, σχηματίστηκε μια φούσκα στον τομέα των ακινήτων και των οικονομικών, λόγω της ταχείας αύξησης του δανεισμού. Μια αναδιάρθρωση του φορολογικού συστήματος, προκειμένου να τονιστεί ο χαμηλός πληθωρισμός σε συνδυασμό με μια διεθνή οικονομική επιβράδυνση στις αρχές της δεκαετίας του 1990, προκάλεσε το σκάσιμο της φούσκας. Μεταξύ 1990 και 1993 το ΑΕΠ μειώθηκε κατά 5% και η ανεργία εκτοξεύτηκε στα ύψη, προκαλώντας τη χειρότερη οικονομική κρίση στη Σουηδία από τη δεκαετία του 1930. Σύμφωνα με μια ανάλυση που δημοσιεύτηκε στο Computer Sweden το 1992, το επίπεδο επενδύσεων μειώθηκε δραστικά για την τεχνολογία της πληροφορίας και τον υπολογιστικό εξοπλισμό, εκτός από τον χρηματοοικονομικό και τραπεζικό τομέα, το τμήμα του κλάδου που δημιούργησε την κρίση. Τα επίπεδα επενδύσεων για πληροφορική και υπολογιστές αποκαταστάθηκαν ήδη από το 1993. Το 1992 σημειώθηκε μια κίνηση στο νόμισμα, η κεντρική τράπεζα ανέβασε για λίγο το επιτόκιο στο 500% σε μια ανεπιτυχή προσπάθεια να υπερασπιστεί τη σταθερή συναλλαγματική ισοτιμία του νομίσματος. Η συνολική απασχόληση μειώθηκε σχεδόν κατά 10% κατά τη διάρκεια της κρίσης.
Μια έκρηξη ακινήτων κατέληξε σε κατάρρευση. Η κυβέρνηση ανέλαβε σχεδόν το ένα τέταρτο των τραπεζικών περιουσιακών στοιχείων με κόστος περίπου 4% του ΑΕΠ της χώρας. Αυτό ήταν γνωστό στην καθομιλουμένη ως «Λύση της Στοκχόλμης». Το 2007, η Ομοσπονδιακή Τράπεζα των Ηνωμένων Πολιτειών σημείωσε: «Στις αρχές της δεκαετίας του 1970, η Σουηδία είχε ένα από τα υψηλότερα επίπεδα εισοδήματος στην Ευρώπη. Σήμερα, το προβάδισμά της έχει σχεδόν εξαφανιστεί. Έτσι, ακόμη και οι καλά διαχειριζόμενες οικονομικές κρίσεις δεν έχουν αίσιο τέλος»
Το σύστημα πρόνοιας που αναπτυσσόταν ραγδαία από τη δεκαετία του 1970 δεν μπορούσε να διατηρηθεί με πτώση του ΑΕΠ, χαμηλότερη απασχόληση και μεγαλύτερες πληρωμές προνοιακών επιδομάτων. Το 1994 το έλλειμμα του κρατικού προϋπολογισμού ξεπέρασε το 15% του ΑΕΠ. Η απάντηση της κυβέρνησης ήταν να περικόψει τις δαπάνες και να θεσπίσει ένα πλήθος μεταρρυθμίσεων για τη βελτίωση της ανταγωνιστικότητας της Σουηδίας. Όταν οι διεθνείς οικονομικές προοπτικές βελτιώθηκαν σε συνδυασμό με την ταχεία ανάπτυξη στον τομέα της πληροφορικής, τον οποίο η Σουηδία ήταν σε θέση να κεφαλαιοποιήσει, η χώρα μπόρεσε να βγει από την κρίση.
Η κρίση της δεκαετίας του 1990 θεωρήθηκε από ορισμένους ως το τέλος του πολυσυζητημένου μοντέλου πρόνοιας που ονομάζεται «Σουηδικό Μοντέλο», καθώς απέδειξε ότι οι κρατικές δαπάνες στα επίπεδα που βρίσκονταν προηγουμένως στη Σουηδία δεν ήταν μακροπρόθεσμα βιώσιμες σε μια παγκόσμια ανοιχτή οικονομία. Πολλά από τα αναγνωρισμένα πλεονεκτήματα του σουηδικού μοντέλου έπρεπε στην πραγματικότητα να θεωρηθούν ως αποτέλεσμα της ειδικής κατάστασης μετά τον Β' Παγκόσμιο Πόλεμο, η οποία άφησε τη Σουηδία ανέγγιχτη όταν οι οικονομίες των ανταγωνιστών ήταν συγκριτικά αδύναμες.
Τα τελευταία χρόνια, το μοντέλο του σουηδικού κράτους πρόνοιας έχει αποδυναμωθεί. Μαζικές ιδιωτικοποιήσεις έχουν πραγματοποιηθεί από τη δεκαετία του 1990, μεταξύ άλλων σε δημόσιες υπηρεσίες όπως η υγεία και η εκπαίδευση. Η ανισότητα έχει αυξηθεί απότομα, ιδίως λόγω ενός φορολογικού συστήματος που δεν φορολογεί τον πλούτο και την κληρονομιά.
Παραπομπές
Κατηγορία:Οικονομίες της Ευρώπης ανά χώρα Κατηγορία:Οικονομία της Σουηδίας
Ηχηρό υπερωικό τριβόμενο
Το ηχηρό υπερωικό τριβόμενο (ΔΦΑ: <ɣ>) είναι σύμφωνο ορισμένων ομιλούμενων γλωσσών. Στα νέα ελληνικά υφίσταται ως φώνημα και ως αλλόφωνο του ίδιου φωνήματος, αντιστοιχώντας στο γράμμα γάμμα μπροστά από μη ουρανικά φωνέντα (γάλα, γόμα και όχι γέλιο, που αντιστοιχεί στο ουρανικό αλλόφωνο). Στο ΔΦΑ συμβολίζεται με μια παραλλαγή του ελληνικού γραφήματος, γνωστή ως λατινικό γάμμα.
Υφίσταται ως φώνημα σε γλώσσες όπως η πρότυπη αραβική, τα ισλανδικά, τα ιρλανδικά και τα ολλανδικά, έχοντας μια ευρύτερη παρουσία σε λοιπές γλώσσες ως αλλόφωνο. Στο παρελθόν ήταν παρόν ως αλλόφωνο στα αρχαία αγγλικά και τα δανικά.
Ηχηρό υπερωικό προσεγγιστικό
Στη φωνητική μεταγραφή των ιβηρορομανικών και οξιτανορομανικών γλωσσών (π.χ. πορτογαλικά, ισπανικά, καταλανικά), παράλληλα με τα υπόλοιπα εξακολουθητικά προσεγγιστικά (διχειλικό και οδοντικό) αντιπροσωπεύει συχνά το ηχηρό υπερωικό προσεγγιστικό, αλλόφωνο του υπερωικού κλειστού φωνήματος /g/, που συμβολίζεται ορθότερα ως [ɣ˕]. Το γράφημα που το αντιπροσωπεύει είναι το <g (+a,o,u)>. Παραδείγματα:
Παραπομπές
Κατηγορία:Ηχηρά σύμφωνα Κατηγορία:Υπερωικά σύμφωνα Κατηγορία:Τριβόμενα σύμφωνα Κατηγορία:Προσεγγιστικά σύμφωνα
Λεοπόλδος του Άνχαλτ
Ο Λεοπόλδος, γερμ. Litpold (18 Ιουλίου 1855 - 2 Φεβρουαρίου 1886) από τον Οίκο των Ασκάνια ήταν διάδοχος του Άνχαλτ.
Βιογραφία
Ήταν ο πρωτότοκος γιος του Φρειδερίκου Α΄ δούκα του Άνχαλτ και της Αντουανέττας των Βέττιν, κόρης του Εδουάρδου πρίγκιπα της Σαξονίας-Άλτενμπουργκ.
Φίλιππος Α΄ της Πομερανίας
Ο Φίλιππος Α΄, γερμ. Philip I (14 Mαΐου 1515 - 14 Φεβρουαρίου 1560) από τον Οίκο των Γκρίφφινς ήταν δούκας της Πομερανίας.
Λεοπόλδος του Άνχαλτ
Βιογραφία
Το 1886 απεβίωσε στις Κάννες της Γαλλίας σε ηλικία 31 ετών, χωρίς άρρενες απογόνους.
Φίλιππος Α΄ της Πομερανίας
Βιογραφία
Ήταν ο μόνος γιος τού Γεωργίου Α΄ δούκα της Πομερανίας και της Αμαλίας των Βίττελσμπαχ, κόρης τού Φιλίππου εκλέκτορα τού Παλατινάτου.
Λεοπόλδος του Άνχαλτ
Οικογένεια
Νυμφεύτηκε το 1883 την Ελισάβετ, κόρη του Φρειδερίκου-Γουλιέλμου πρίγκιπα της Έσσης(-Κάσσελ) και είχε τέκνο:
Φίλιππος Α΄ της Πομερανίας
Βιογραφία
Το 1525 απεβίωσε η μητέρα του και έλαβε την εκπαίδευσή του στην Αυλή τού πάππου του Φιλίππου στη Χαϊδελβέργη. Ήταν 16 ετών όταν διαδέχθηκε τον πατέρα του. Το 1532 ο Φίλιππος Α΄ και ο θείος του Μπάρνιμ Θ΄ διαίρεσαν την Πομερανία: ο Φίλιππος Α΄ έλαβε το δυτικό μέρος με έδρα το Βόλγκαστ και ο Μπάρνιμ Θ΄ το Στεττίν. Η διαίρεση συμφωνήθηκε αρχικά για 9 έτη, αλλά το 1541 επαναβεβαιώθηκε.
Οι κύριοι σύμβουλοί του ήταν ο Τζομπστ φον Ντέβιτς, ο Ρύντιγκερ φον Μάσοβ και ο Νίκολαους Μπρουν. Γραμματέας του ήταν ο χρονικογράφος Τόμας Κάντσοβ.
Λεοπόλδος του Άνχαλτ
Παραπομπές σε πηγές
Κατηγορία:Οίκος των Ασκάνια
Φίλιππος Α΄ της Πομερανίας
Οικογένεια
Νυμφεύτηκε το 1536 τη Μαρία των Βέττιν, κόρη τού Ιωάννη τού σταθερού εκλέκτορα της Σαξονίας και είχε τέκνα:
Πηγές
Κατηγορία:Οίκος της Πομερανίας
Νίκος Τούλης
Ο Νίκος Τούλης (γεν. 12 Σεπτεμβρίου 1956 στο Ηράκλειο Κρήτης - 10 Φεβρουαρίου 2023) ήταν Έλληνας καλαθοσφαιριστής και προπονητής. Αγωνίστηκε με κρητικές ομάδες και έχει μείνει στην ιστορία για την επιτυχή, υπό την ηγεσία του, άνοδο της ομάδας καλαθοσφαίρισης του Ηρακλείου από τα τοπικά πρωταθλήματα στην Α1 εθνική κατηγορία το 1995.
Βιογραφία
Γεννήθηκε στις 12 Σεπτεμβρίου 1956 στο Ηράκλειο. Ήταν ο μικρότερος εκ των 6 αδελφών του (4 κορίτσια, 2 αγόρια). Από πολλή μικρή ηλικία τον κέρδισε ο αθλητισμός. Διακρίθηκε ως αθλητής και προπονητής, ενώ αργότερα σημαντικός ήταν ο ρόλος του ως γενικός μάνατζερ της ομάδας μπάσκετ Ηράκλειο Ο.Α.Α., καθώς και στο τμήμα Αθλητισμού του δήμου, ως δημοτικός υπάλληλος.
Η πιο αξιοσημείωτη επίτευξη της καριέρας του, ως προπονητής, υπήρξε η άνοδος της ομάδα μπάσκετ στην Α1 εθνική κατηγορία, το 1995.
Ήταν παντρεμένος με τη Σίσσυ Δημοπούλου και πατέρας μίας κόρης, της Κορίνας.
Απεβίωσε στις 10 Φεβρουαρίου 2023 σε ηλικία 66 ετών, λίγες μέρες μετά από εγχείρηση καρδιάς.
Είχε πτυχίο προπονητή Ά κατηγορίας Ελλάδας /ΓΓΑ  (1988)
Σαν προπονητής η συμμετοχή του στους αγώνες ήταν 549.
Υπήρξε θεμελιωτής και ιδρυτής του εργασιακού προγράμματος του Δήμου Ηρακλείου ,που πλέον φέρει και το όνομα του.
Παραπομπές
Κατηγορία:Έλληνες καλαθοσφαιριστές
Φρειδερίκος Β΄ του Άνχαλτ
Ο Φρειδερίκος Β΄ (γερμ. Friedrich II, 19 Αυγούστου 1856 - 21 Απριλίου 1918) από τον Οίκο των Ασκάνια ήταν δούκας του Άνχαλτ (1904-1918).
Βιογραφία
Ο Λεοπόλδος Φρειδερίκος Εδουάρδος Κάρολος Αλέξανδρος ήταν ο δευτερότοκος γιος του Φρειδερίκου Α΄ του Άνχαλτ και της Αντουανέττας των Βέττιν, κόρης του Εδουάρδου της Σαξονίας-Άλτενμπουργκ.
Το 1918 απεβίωσε στο Μπάλλενστετ του Άνχαλτ σε ηλικία 62 ετών και τον διαδέχθηκε ο επόμενος αδελφός του Εδουάρδος ως δούκας του Άνχαλτ.
Οικογένεια
Νυμφεύτηκε το 1889 τη Μαρία, κόρη του Γουλιέλμου της Βάδης· δεν απέκτησαν απογόνους.
Παραπομπές
Κατηγορία:Οίκος των Ασκάνια
Νταβίνα Γουίντσορ, λαίδη Λιούις
H Νταβίνα, αγγλ. Davina Windsor, lady Lewis (γενν. 19 Νοεμβρίου 1977) από τον Οίκο του Γουίντσορ είναι κόρη του δούκα του Γκλώστερ και με τον γάμο της έγινε λαίδη Λιούις.
Βιογραφία
Είναι η πρώτη κόρη του Ριχάρδου δούκα του Γκλώστερ και της Μπιργκίττας Χένρικσεν, κόρης του Άσγκερ Πρέμπεν Βίσινγκ Χένρικσεν, δικηγόρου.
Οικογένεια
Παντρεύτηκε το 2004 τον Γκάρυ Λιούις (γενν. 1970) από τη Νέα Ζηλανδία, κάτοχο επιχείρησης Ανακαίνισης Ακινήτων, γιο ενός Μαορί εργολάβου. Διαζεύχθηκαν το 2018. Έχουν τέκνα:
Παραπομπές
Κατηγορία:Οίκος Ουίνδσορ
Μεσκιτόλη
Η μεσκιτόλη είναι μια φυσική φλαβαν-3-όλη, ένας τύπος φλαβονοειδούς.
Στο είδος Prosopis juliflora, ένας τύπος μεσκιτόλης του Νέου Κόσμου που απαντάται και στην Κένυα, περιέχει ασυνήθιστα υψηλά επίπεδα (-)-μεσκιτόλης στο εγκάρδιο ξύλο.
Η μεσκιτόλη, με τον δακτύλιο Α τύπου πυρογαλλόλης, είναι πιο ευαίσθητο στον σχηματισμό κινόνης σε αυτόν τον δακτύλιο, οδηγώντας σε σχηματισμό δεσμού αρυλίου-αρυλίου στον άνθρακα 5. Τα δομικά τμήματα αποτελούν την κατηγορία των προανθοκυανιδινών προτερακατσινιδίνης.
Τα ατροπισομερή μεσκιτόλης-(5→8)-κατεχίνης μπορούν να απομονωθούν από το είδος φυτού, Prosopis glandulosa.
Παραπομπές
Κατηγορία:Φαινολικές ενώσεις Κατηγορία:Εκχυλίσματα ξύλου
Danzel
Ο Danzel, πραγματικό όνομα Γιόχαν Βεμ (Johan Waem) (γενν. 9 Νοεμβρίου 1976), είναι Βέλγος μουσικός, γνωστός για το σινγκλ του 2004 «Pump It Up!», το οποίο έφτασε στο top 10 σε όλη την Ευρώπη, συμπεριλαμβανομένων των Αυστρία, Βέλγιο, Δανία, Γαλλία, Γερμανία, Ελλάδα, Ουγγαρία, Ιρλανδία, Ιταλία, Πολωνία, Ρουμανία και Ελβετία. Το σινγκλ έφτασε επίσης στο νούμερο 11 στο UK Singles Chart και στο 29 στο US Billboard Hot Dance Club Play chart. Άλλα σινγκλ που κυκλοφόρησαν απέτυχαν να φτάσουν το ίδιο επίπεδο επιτυχίας.
Παραπομπές
Κατηγορία:Βέλγοι τραγουδιστές Κατηγορία:Βέλγοι μουσικοί Κατηγορία:Eurodance μουσικοί Κατηγορία:Βέλγοι DJs Κατηγορία:Αγγλόφωνοι τραγουδιστές από το Βέλγιο
Εδουάρδος του Άνχαλτ (1861-1918)
Ο Εδουάρδος (γερμ. Eduard von Anhalt, 18 Απριλίου 1861 - 13 Σεπτεμβρίου 1918) από τον Οίκο των Ασκάνια ήταν δούκας του Άνχαλτ (1918).
Βιογραφία
Ο Εδουάρδος Γεώργιος Γουλιέλμος Μαξιμιλιανός ήταν ο τρίτος γιος του Φρειδερίκου Α΄ του Άνχαλτ και της Αντουανέττας των Βέττιν, κόρης του Εδουάρδου της Σαξονίας-Άλτενμπουργκ.
Το 1918 απεβίωσε στο Μπέρχτενσγκαντεν της Βαυαρίας σε ηλικία 57 ετών και τον διαδέχθηκε ο πρωτότοκος γιος του, Ιωακείμ Ερνέστος, ως δούκας του Άνχαλτ.
Οικογένεια
Νυμφεύτηκε το 1895 τη Λουίζα Καρλόττα των Βέττιν, κόρη του Μαυρικίου της Σαξονίας-Άλτενμπουργκ, και είχε τέκνα:
Αναφορές
Κατηγορία:Οίκος των Ασκάνια
Δίας LXVII
Ο Δίας LXVII, γνωστός και με την προσωρινή ονομασία S/2017 J 7, είναι ένας εξωτερικού φυσικός δορυφόρος του Δία. Ανακαλύφθηκε από τον Σκοτ Σ. Σέπαρντ και την ομάδα του, το 2017, αλλά δεν είχε ανακοινωθεί μέχρι τις 17 Ιουλίου του 2018 μέσω της Ηλεκτρονικής Εγκυκλίου Μικρών Πλανητών από το Κέντρο Μικρών Πλανητών. Είναι περίπου 2 χιλιόμετρα σε διάμετρο και περιφέρεται γύρω από τον Δία έχοντας έναν ημιμεγάλο άξονα περίπου στα 20.627.000 χιλιόμετρα με μια κλίση περίπου 143,4°. Τέλος, ανήκει στην ομάδα της Ανάγκης.
Εξωτερικοί σύνδεσμοι
Κατηγορία:Φυσικοί δορυφόροι Δία
NBA 2019-20
Το NBA 2019-20 είναι το 74ο αγωνιστικό έτος της κορυφαίας διοργάνωσης καλαθοσφαίρισης των ΗΠΑ. Η κανονική περίοδος ξεκίνησε στις 22 Οκτωβρίου του 2019. Το All Star Game του 2020 διεξήχθη στο United Center στο Σικάγο. Η κανονική περίοδος ολοκληρώθηκε στις 14 Αυγούστου λόγω της πανδημίας του κορωνοϊού η οποία προκάλεσε την μακρά διακοπή της κανονικής διάρκειας και τα Playoffs ξεκίνησαν στις 17 Αυγούστου 2020 και ολοκληρώθηκαν στις 12 Οκτωβρίου 2020 με τους Λος Άντζελες Λέικερς να κατακτούν το 17ο πρωτάθλημα στην ιστορία τους με τον LeBron James να κερδίζει τον τίτλο του MVP των τελικών για 4η φορά στην καριέρα του.
Μεταγραφική περίοδος
Η μεταγραφική περίοδος στο NBA ξεκινάει την 1η Ιουλίου. Φέτος ξεκίνησε την 1η Ιουλίου 2019. Οι ομάδες έχουν το δικαίωμα να κάνουν προσφορά σε παίκτες οι οποίοι δεν έχουν συμβόλαιο με κάποια ομάδα και άρα είναι ελεύθεροι. Οι ομάδες έχουν ένα ανώτατο όριο στα χρήματα που μπορούν να σπαταλήσουν για συμβόλαια παικτών (και νυν και νέων), γνωστό και ως Salary Cup. Το όριο φέτος ανεβαίνει στα 102 εκατομμύρια δολάρια (πέρυσι ήταν στα 93 εκατομμύρια). Αυτό σημαίνει ότι το σύνολο των συμβολαίων όλων των παικτών μιας ομάδας, δεν μπορει να ξεπεράσει τα 102 εκατομμύρια δολάρια. Οι ελεύθεροι παίκτες χωρίζονται σε Restricted και Unrestricted. Οι unrestricted είναι ελεύθεροι να διαπραγματευτούν με όποιον θέλουν. Από την άλλη, οι restricted ανήκουν ακόμα στην πρώην ομάδα τους. Έτσι αν κάποια άλλη ομάδα τους κάνει μια προσφορά τότε η ομάδα του restricted μπορεί να ισοφαρίσει αυτή τη προσφορά ακόμα και αν ξεπερνάει το Salary Cup. Αυτή είναι η μία και μοναδική περίπτωση κατά την οποία μια ομάδα μπορεί να ξεπεράσει το ανώτατο όριο συμβολαίων. Επίσης στο NBA υπάρχουν και κάποια ειδικά συμβόλαια στα οποία οι παίκτες αφού λήξει το συμβόλαιό τους έχουν τη δυνατότητα να υπογράψουν για 1 ακόμη χρόνο με την ίδια ομάδα ή να σπάσουν το συμβόλαιο και να γίνουν ελεύθεροι παίκτες.
Μεταγραφές ελεύθερων παικτών
Λίστα ελεύθερων παικτών:
ΕΣ= Ειδικό Συμβόλαιο
Κανονική Περίοδος
Οι 30 ομάδες που συμμετέχουν στο πρωτάθλημα χωρίζονται σε 2 περιφέρειες, δυτική και ανατολική, και η κάθε περιφέρεια χωρίζεται σε 3 κατηγορίες. Οι κατηγορίες της δυτικής περιφέρειας είναι: Βορειοδυτική, Ειρηνικός, Νοτιοδυτική. Οι κατηγορίες της ανατολικής περιφέρειας είναι: Ατλαντική, Κεντρική, Νοτιοανατολική. Τα ονόματα των περιφερειών και των κατηγοριών ορίζουν την γεωγραφική τους τοποθεσία στις ΗΠΑ. Με αυτό το κριτήριο επιλέγεται και ποιες ομάδες θα έχει η κάθε περιφέρεια και κατηγορία.
Λόγω της πανδημίας του κορωνοϊού η κανονική περίοδος διακόπηκε επ'αόριστον στις 12 Μαρτίου 2020. Η σεζόν εν τέλει εκκίνησε ξανά στις 30 Ιουλίου 2020 με μόλις 22 από τις 30 ομάδες να καλούνται να αγωνιστούν και με όλους τους αγώνες να διεξάγονται σε 3 γήπεδα κοντά στο Ορλάντο. Οι ομάδες που απείχαν πάρα πολύ από τις θέσεις που οδηγούν στα Playoffs δεν επέστρεψαν να αγωνιστούν στην επανέναρξη και η σεζόν τους ολοκληρώθηκε επίσημα. Όλοι οι αγώνες μετά την επανέναρξη ήταν αυστηρά κεκλεισμένων των θυρών. Η κάθε ομάδα έπαιξε 8 αγώνες και το σύνολο αγώνων όλης της σεζόν διαφέρει για κάθε ομάδα καθώς δεν είχαν τον ιδιο αριθμό αγώνων πριν την διακοπή. Υπήρξε μια διαφοροποίηση όσον αφορά την είσοδο στα Playoffs καθώς αποφασίστηκε πως αν η ομάδα που είναι στην 8η θέση είναι πάνω από 4 νίκες διαφορά πάνω από την 9η τότε προκρίνεται απευθείας όμως αν η διαφορά είναι μικρότερη τότε γίνεται μπαράζ μεταξύ των 2 ομάδων και η νικήτρια παίρνει το τελευταίο εισιτήριο για την postseason.
Στατιστικά
{| class="wikitable" !colspan=1|Κατηγορία !Παίκτης !Ομάδα !Στατιστικό
Playoffs
Τα Πλέι-Οφ της σεζόν 2019-20, λόγω της πανδημίας του κορωνοϊού, ξεκίνησαν στις 17 Αυγούστου 2020. Στα Πλέι-Οφ προκρίνονται οι πρώτες 8 ομάδες από κάθε περιφέρεια. Οι ομάδες παίζουν μόνο με ομάδες της δικιάς τους περιφέρειας ώσπου στο τέλος μένει 1 ομάδα από κάθε περιφέρεια και παίζουν στους Τελικούς του NBA. Σε κάθε περιφέρεια διεξάγονται 3 φάσεις Πλέι-Οφ. Η πρώτη φάση (ή αλλιώς προημιτελικά), η 2η φάση (ή αλλιώς ημιτελικά) και οι τελικοί της περιφέρειας και στο τέλος έχουμε τους τελικούς του NBA (όπου συμμετέχει η νικήτρια ομάδα της κάθε περιφέρειας). Στους προημιτελικούς της κάθε περιφέρειας αγωνίζονται: ο 1ος με τον 8ο, ο 2ος με τον 7ο, ο 3ος με τον 6ο και ο 4ος με τον 5ο. Το πλεονέκτημα έδρας φέτος υφίσταται μόνο στα χαρτιά καθώς όλοι οι αγώνες διεξάγονται στο Ορλάντο και το έχει πάντα η ομάδα που τερμάτισε υψηλότερα στην κανονική διάρκεια. Η κάθε ομάδα χρειάζεται 4 νίκες για να προκριθεί στην επόμενη φάση (δηλ. μάξιμουμ 7 αγώνες). Αυτό το σύστημα παρέμεινε ιδιο και το 2020 παρά τις ιδιαιτερότητες της σεζόν.
Εδουάρδος του Άνχαλτ
Ο Εδουάρδος μπορεί να αναφέρεται σε δύο πρόσωπα:
Κατηγορία:Γερμανοί ευγενείς
Σφακάκι Ρεθύμνου
Το Σφακάκι είναι παραθαλάσσιο χωριό της Κοινότητας Παγκαλοχωρίου του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 7 μέτρα.
Γεωγραφία - Ιστορία
Το Σφακάκι βρίσκεται στον κόλπο του Αλμυρού σε απόσταση 9 χλμ. Α.-ΒΑ από την πόλη του Ρεθύμνου, ανάμεσα στους οικισμούς Πηγιανός Κάμπος (ΝΔ.), Παγκαλοχώρι (Ν.) και Σκαλέτα (ΒΑ.) ενώ μέσα από αυτό περνάει η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Στην περιοχή έχουν βρεθεί τμήμα νεκροταφείου των ύστερων αρχαϊκών και πρώιμων κλασικών χρόνων, αλλά και λείψανα οικιστικών χώρων. Γι΄ αυτό και η περιοχή που περικλείει τους οικισμούς Σφακάκι και Παγκαλοχώρι αποτελεί συνέχεια αυτής του Σταυρωμένου - Χαμαλευρίου έχει κηρυχθεί αρχαιολογικός χώρος.
Διοικητικά
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Παγκαλοχωρίου. Σύμφωνα με το σχέδιο Καλλικράτης, μαζί με το Παγκαλοχώρι, αποτελούν την τοπική κοινότητα Παγκαλοχωρίου που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 792 κατοίκους.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Ρεθύμνης
Προεδρικές εκλογές στην Γκάμπια 2021
Στις 4 Δεκεμβρίου 2021 διεξήχθησαν προεδρικές εκλογές στην Γκάμπια.
Στην προεδρική εκλογή συμμετείχαν 6 υποψήφιοι, από τους οποίους οι 5 ήταν μέλη πολιτικών κομμάτων και ο ένας ήταν ανεξάρτητος πολιτικός. Οι κάλπες άνοιξαν από τις 8.00 το πρωί μέχρι τις 17.00 το απόγευμα, σε 1.554 εκλογικά κέντρα σε όλην την χώρα, για τους γύρω στους 960.000 χιλιάδες εγγεγραμμένους ψηφοφόρους της χώρας. Η ψηφοφορία έγινε με το παραδοσιακό Γκαμπιανό σύστημα, στο οποίο οι εκλογείς δεν ψηφίζουν με ψηφοδέλτια αλλά με σβόλους που ρίχνουν στα βαρέλια των υποψήφιων.
Ο Αντάμα Μπάροου επανεξελέγη Πρόεδρος για μία δεύτερη θητεία, με το 53% των ψήφων.
Εκλογικό σύστημα
Σύμφωνα με το Γκαμπιανό Σύνταγμα, η εκλογή του Προέδρου γίνεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής τότε διεξάγεται δεύτερος γύρος στον οποίο συμμετέχουν οι δύο επικρατέστεροι υποψήφιοι του πρώτου. Η προσέλευση στην ψηφοφορία είναι υποχρεωτική για όλους τους πολίτες ηλικίας άνω των 18 ετών. Οι εγγεγραμμένοι ψηφοφόροι λαμβάνουν ειδική εκλογική κάρτα.
Η ψηφοφορία γίνεται με παραδοσιακό Γκαμπιανό σύστημα, στο οποίο οι εκλογείς ψηφίζουν με σβόλους αντί για ψηφοδέλτια. Αντί για κάλπες χρησιμοποιούνται κυλινδρικά βαρέλια που έχουν μία τρύπα στην κορυφή. Τα βαρέλια είναι βαμμένα στο χρώμα του κόμματος του υποψηφίου και μπορεί να φέρουν την φωτογραφία του υποψηφίου ή το λογότυπο του κόμματος. Ένα βαρέλι για κάθε υποψήφιο τοποθετούνται στον εκλογικό θάλαμο. Κάθε εκλογέας όταν προσέρχεται στο εκλογικό κέντρο λαμβάνει από την εκλογική επιτροπή έναν σβώλο. Μετά, ο εκλογέας μπαίνει στον εκλογικό θάλαμο και ρίπτει τον σβώλο του σε ένα από τα βαρέλια των υποψηφίων. Η καταμέτρηση γίνεται με εξίσου παραδοσιακό τρόπο. Οι σβόλοι κάθε βαρελιού αδειάζονται και διευθετούνται σε τετράγωνους δίσκους που έχουν σφαιρικές υποδοχές για αυτούς. Το άθροισμα τους υπολογίζεται επιτόπου.
Παραπομπές
Κατηγορία:Εκλογές στην Γκάμπια Γκαμπια
Αριστομάχη
Η Αριστομάχη ήταν κόρη του Ιππαρίνου και αδελφή του Σικελού τυράννου Δίων των Συρακουσών. Παντρεύτηκε τον τύραννο των Συρακουσών Διονύσιο τον Πρεσβύτερο την ίδια μέρα που ο ίδιος παντρεύτηκε την Δωρίδα από τους Λοκρούς. Απέκτησε μαζί του δύο γιους και μία κόρη την Αρετή που αργότερα χάθηκε. Μετά την δολοφονία του αδελφού της Δίων (353 π.Χ.) η Αριστομάχη φυλακίστηκε μαζί με την κόρη της, αργότερα αποφυλακίστηκαν και έγιναν δεκτοί με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα ύστερα από πιέσεις των εχθρών του Δίωνα έπνιξε μάνα και κόρη.
Πηγές
Κατηγορία:Αρχαίοι Συρακούσιοι
Αρετή (κόρη του Διονυσίου)
Η Αρετή ήταν μία από τις κόρες του τυράννου των Συρακουσών Διονυσίου του Πρεσβύτερου με την Αριστομάχη. Η Αρετή παντρεύτηκε σε πρώτο γάμο τον Θεαρίδη και μετά τον θάνατο του τον θείο της και αδελφό της Αριστομάχης Δίων των Συρακουσών. Ο Δίων εκδιώχθηκε από τις Συρακούσες όταν ανέλαβε την εξουσία ο ετεροθαλής αδελφός της Διονύσιος ο Νεότερος, της επέβαλλε να παντρευτεί τον φίλο του Τιμοκράτης. Μετά την επιστροφή του Δίωνα και την εκδίωξη του Διονυσίου Β΄ ο θείος της Δίων έκανε ξανά δεκτή την Αρετή ως σύζυγο του. Μετά την δολοφονία του Δίωνα (353 π.Χ.) η Αρετή φυλακίστηκε μαζί με την μητέρα της, αργότερα αποφυλακίστηκαν και έγιναν δεκτοί με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα ύστερα από πιέσεις των εχθρών του Δίωνα έπνιξε μάνα και κόρη.
Πηγές
Κατηγορία:Αρχαίοι Συρακούσιοι
Φίλιπ Σόγουολτερ Χεντς
Ο Φίλιπ Σόγουολτερ Χεντς (Philip Showalter Hench, 28 Φεβρουαρίου 1896 – 30 Μαρτίου 1965) ήταν Αμερικανός ιατρός από το Πίτσμπεργκ. Μαζί με τον συνεργάτη του στην Κλινική Μέιγιο χημικό Έντουαρντ Κάλβιν Κένταλ και τον Ελβετό χημικό Ταντέους Ράιχσταϊν βραβεύθηκαν με το Βραβείο Νόμπελ Φυσιολογίας και Ιατρικής το 1950 για την ανακάλυψη της ορμόνης κορτιζόνης και την εφαρμογή της στην αντιμετώπιση της ρευματοειδούς αρθρίτιδας.
Σπουδές
Ο Χεντς σπούδασε στο Κολέγιο Λαφαγιέτ της Πενσυλβάνια, από όπου απεφοίτησε στο μέσο του Α΄ Παγκόσμιου Πολέμου, το 1916. Μετά τη θητεία του στο Υγειονομικό Σώμα του Αμερικανικού Στρατού και στο Σώμα Εφέδρων, ολοκλήρωσε την εκπαίδευσή του και πήρε διδακτορικό στην Ιατρική από την Ιατρική Σχολή του Πανεπιστημίου του Πίτσμπεργκ το 1920. Αμέσως μετά πέρασε μια χρονιά ως ειδικευόμενος στο Νοσοκομείο Σαιν Φράνσις στο Πίτσμπεργκ.
Σταδιοδρομία
Ο Χεντς ξεκίνησε τη σταδιοδρομία του στην Κλινική Μέιγιο το 1923, στο Τμήμα Ρευματικών Ασθενειών, και το 1926 τέθηκε επικεφαλής του Τμήματος αυτού. Εκεί εστίασε την έρευνά του πάνω στα αρθριτικά και οδηγήθηκε στην υπόθεση ότι τα στεροειδή ανακούφιζαν από τον πόνο που συνδεόταν με αυτές τις παθήσεις. Την ίδια εποχή ο βιοχημικός Έντουαρντ Κάλβιν Κένταλ προχωρούσε στην απομόνωση αρκετών στεροειδών από τον φλοιό των επινεφριδίων. Μετά από πολυετείς έρευνες, οι δυο τους απεφάσισαν να δοκιμάσουν μία από αυτές τις ουσίες (με την ονομασία τότε «Ουσία E») σε ασθενείς που έπασχαν από ρευματοειδή αρθρίτιδα. Ο έλεγχος της υποθέσεως του Χεντς καθυστέρησε επειδή η σύνθεση της Ουσίας E ήταν ακριβή και χρειαζόταν πολύ χρόνο, και επειδή ο Χεντς υπηρέτησε στο στράτευμα και κατά τον Β΄ Παγκόσμιο Πόλεμο. Οι σχετικές κλινικές δοκιμές διεξάχθηκαν επιτυχώς το 1948 και το 1949, οπότε και η Ουσία Ε απέκτησε τη σημερινή της ονομασία: κορτιζόνη.
Ο Χεντς υπήρξε ένα από τα ιδρυτικά μέλη της Αμερικανικής Ενώσεως Ρευματισμών και διετέλεσε πρόεδρός της το 1940 και το 1941. Εκτός από το Βραβείο Νόμπελ, ο Χεντς τιμήθηκε με το Μετάλλιο Χέμπερντην (Heberdeen Medal, 1942), το Βραβείο Λάσκερ (1949), το Βραβείο του Ιδρύματος Πασσάνο (1950) και το Βραβείο Κρις (Criss Award). Ανακηρύχθηκε επίτιμος διδάκτορας από το Κολέγιο Λαφαγιέτ, το Πανεπιστήμιο Κέις Γουέστερν Ριζέρβ, το Εθνικό Πανεπιστήμιο της Ιρλανδίας και από το Πανεπιστήμιο του Πίτσμπεργκ.
Εκτός από το έργο του για την κορτιζόνη, ο Χεντς είχε ισόβιο ενδιαφέρον για τον κίτρινο πυρετό και την ιστορία του. Από το 1937, άρχισε να τεκμηριώνει την ιστορία της ανακαλύψεως του αιτίου για τον κίτρινο πυρετό. Η συλλογή εγγράφων του επί του θέματος αυτού βρίσκεται σήμερα στο Πανεπιστήμιο της Βιρτζίνια, καθώς η σύζυγός του δώρισε τη συλλογή στο πανεπιστήμιο αυτό μετά τον θάνατό του.
Οικογένεια και θάνατος
Ο Φίλιπ Σόγουολτερ Χεντς νυμφεύθηκε το 1927 τη Μαίρυ Κάλερ (Mary Kahler, 1905-1982). . Ο πεθερός του, ο Τζων Χένρυ Κάλερ, ήταν φίλος του ιδρυτή της Κλινικής Μέιγιο, του Γουίλιαμ Τζ. Μέιγιο. Ο Χεντς και η σύζυγός του απέκτησαν τέσσερα παιδιά: δύο κόρες και δύο γιους. Ο ένας γιος τους, ο Φίλιπ Κάλερ-Χεντς, έγινε επίσης ρευματολόγος. Ο Φίλιπ Σόγουολτερ Χεντς πέθανε από πνευμονία σε ηλικία 69 ετών, στο Ότσο Ρίος της Τζαμάικα, όπου έκανε διακοπές.
Εξωτερικοί σύνδεσμοι
Κατηγορία:Αμερικανοί ενδοκρινολόγοι Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Αμερικανοί νομπελίστες
Άριμπερτ του Άνχαλτ
Ο Άριμπερτ, germ. Aribert (18 Ιουνίου 1866 - 24 Δεκεμβρίου 1933) από τον Οίκο των Ασκάνια ήταν πρίγκιπας (ονομαστικά μόνο) του Άνχαλτ. Έγινε επίτροπος κατά την ανηλικιότητα του ανιψιού του Ιωακείμ-Ερνέστου.
Βιογραφία
Ήταν ο τέταρτος γιος του Φρειδερίκου Α΄ δούκα του Άνχαλτ και της Αντουανέττας των Βέττιν, κόρης του Εδουάρδου πρίγκιπα της Σαξονίας-Άλτενμπουργκ.
Το 1918 ο τρίτος αδελφός του Εδουάρδος πρίγκιπας του Άνχαλτ απεβίωσε και τον διαδέχθηκε ο γιος εκείνου Ιωακείμ-Ερνέστος. Επειδή ήταν 17 ετών, ο Άριμπερτ ανέλαβε την επιτροπεία ως την ενηλικίωση αυτού.
Το 1933 απεβίωσε στο Μόναχο σε ηλικία 67 ετών, άτεκνος.
Οικογένεια
Νυμφεύτηκε το 1891 τη Μαρία-Λουίζα, κόρη του Χριστιανού πρίγκιπα του Σλέσβιχ-Χόλσταϊν. Ο Άριμπερτ ήταν ομοφυλόφιλος και έκανε διακοπές στο Κάπρι, γνωστό για τη δημιουργία σχέσεων μεταξύ αρρένων. Όταν έκανε σχέση με έναν της υπηρεσίας του, ο δευτερότοκος αδελφός του Φρειδερίκος Β΄ δούκας του Άνχαλτ ακύρωσε τον γάμο. Η Μαρία-Λουίζα δεν ξαναπαντρεύτηκε.
Εξωτερικοί σύνδεσμοι
Κατηγορία:Οίκος των Ασκάνια
Τζόελ Χάστινγκς Μέτκαλφ
Ο Τζόελ Χάστινγκς Μέτκαλφ (αγγλικά: Joel Hastings Metcalf, 4 Ιανουαρίου 1866 – 23 Φεβρουαρίου 1925) ήταν Αμερικανός ερασιτέχνης αστρονόμος και πάστορας.
Βιογραφικά στοιχεία
Γεννήθηκε στη Μήντβιλ της Πενσυλβάνια και απεφοίτησε από τη Θεολογική Σχολή του Πανεπιστήμιο Χάρβαρντ το 1892. Ο πατέρας του υπήρξε βετεράνος του Αμερικανικού Εμφύλιου Πολέμου, κατά τον οποίο έχασε το ένα του πόδι και αιχμαλωτίσθηκε. Ο Τζόελ υπηρέτησε ως πάστορας των Ουνιταριανών στο Μπέρλινγκτον του Βερμόντ, στο Τάουντον και στο Γουίντσεστερ της Μασαχουσέτης, καθώς και στο Πόρτλαντ του Μέιν, όπου και απεβίωσε. Εκτός από τις αστρονομικές παρατηρήσεις του, ο Μέτκαλφ υπήρξε και εξαιρετικός σχεδιαστής-κατασκευαστής οπτικών οργάνων και στοιχείων.
Ανακαλύψεις
Ανεκάλυψε 10 μεταβλητούς αστέρες, 5 κομήτες, μεταξύ των οποίων και τους περιοδικούς 23P/Brorsen-Metcalf και 97P/Metcalf-Brewington, αλλά και 41 αστεροειδείς:
Εξωτερικοί σύνδεσμοι
Κατηγορία:Αμερικανοί αστρονόμοι Κατηγορία:Αστρονόμοι του 20ού αιώνα
Συλβάνα Τομαζέλλι
H Συλβάνα, αγγλ. Sylvana Tomaselli (γενν. 28 Μαΐου 1957) από τον Οίκο Τομαζέλλι είναι Καναδή ακαδημαϊκός, λέκτορας της Ιστορίας στο Πανεπιστήμιο του Κέιμπριτζ. Από τον 1ο σύζυγό της έλαβε το επώνυμο Τζόουνς, ενώ ο 2ος είναι μέλος της Βρετανικής Βασιλικής Οικογένειας, των Ουίνδσορ.
Βιογραφία
Είναι κόρη του Μαξιμιλιανού Καρόλου Τομαζέλλι από το Ζάλτσμπουργκ και της Γιόζιανε Πρέσετς. Γεννήθηκε στην Πλασέντια της Νέας Γη, στον Καναδά και σπούδασε εκεί και στην Αγγλία.
Ο δεύτερος σύζυγός της είναι μικρανιψιός του Γεωργίου ΣΤ΄ του Ηνωμένου βασιλείου και εγγονός της Μαρίνας πριγκίπισσας της Ελλάδας (κόρης του Νικολάου πρίγκιπα της Ελλάδας).
Οικογένεια
Παντρεύτηκε πρώτα το 1977 τον Τζον-Πωλ Τζόουνς, γιο του πλοιάρχου Τζέφρυ Τζόουνς από τα νησιά Μπαρμπάντος. Διαζεύχθηκαν το 1981, χωρίς να έχουν αποκτήσει απογόνους.
Το 1988 η Συλβάνα έκανε δεύτερο γάμο με τον Γεώργιο του Οίκου του Ουίνδσορ κόμη του Σαιντ Άντριους (γιο του Εδουάρδου δούκα του Κεντ) και έχει τέκνα:
Παραπομπές
Κατηγορία:Οίκος Ουίνδσορ Κατηγορία:Κόμισσες
Τι απέγινε η Μπέιμπι Τζέιν; (αποσαφήνιση)
Ο τίτλος Τι απέγινε η Μπέιμπι Τζέιν; μπορεί να αναφέρεται στα εξής:
Ιερά Μητρόπολις Νεοκαισαρείας
Η Ιερά Μητρόπολις Νεοκαισαρείας είναι μια επισκοπή του Οικουμενικού Πατριαρχείου, η οποία ήταν ενεργή από το 325 έως το 1922 με έδρα την πόλη της Νεοκαισάρειας, το σημερινό Niksar. Ο τίτλος του Μητροπολίτη Νεοκαισαρείας, Υπερτίμου και Εξάρχου Πόντου Πολεμωνιακού είναι κενός από το 1976.